./data/phi0474/phi035/phi0474.phi035.perseus-lat2.xml
M. Tullius Cicero
’ an corrupti sunt quibus persuasum sit foedissimum hostem iustissimo bello persequi? ‘at militibus inclusis opem fertis  nihil moror eos salvos esse et ire quo libet, si tantum modo patiuntur perire eum qui meruit ’ quam benigne! denique usi liberalitate Antoni milites imperatorem reliquerunt et se ad hostem metu perterriti contulerunt: per quos si non stetisset, non Dolabella prius imperatori suo quam Antonius etiam conlegae parentasset